কেনেথ নিকোলস
মেজর জেনারেল কেনেথ ডেভিড নিকোলস (১৩ নভেম্বর ১৯০৭ - ২১ ফেব্রুয়ারি ২০০০) মার্কিন সেনাবাহিনীর একজন কর্মকর্তা এবং একজন পুরকৌশলী ছিলেন, যিনি দ্বিতীয় বিশ্বযুদ্ধের সময় পারমাণবিক বোমা তৈরির গোপন ম্যানহাটন প্রকল্পে কাজ করেছিলেন। তিনি জেমস সি. মার্শালের উপ-জেলা প্রকৌশলী এবং ১৯৪৩ খ্রিস্টাব্দের ১৩ই আগস্ট থেকে ম্যানহাটন প্রকৌশলী জেলার জেলা প্রকৌশলী হিসাবে দায়িত্ব পালন করেন। নিকোলস টেনেসির ওক রিজে ক্লিনটন ইঞ্জিনিয়ার ওয়ার্কসে ইউরেনিয়াম উৎপাদন সুবিধা এবং ওয়াশিংটন রাজ্যের হ্যানফোর্ড ইঞ্জিনিয়ার ওয়ার্কসে প্লুটোনিয়াম উৎপাদন সুবিধা উভয়ের নেতৃত্ব দিয়েছিলেন।